Document ID: 32002L0042

32002L0042
L 134/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2002/42/ЕО НА КОМИСИЯТА
от 17 май 2002 година
за изменение на приложенията към Директиви 86/362/ЕИО, 86/363/ЕИО и 90/642/ЕИО на Съвета относно определяне на максимални количества на остатъци от пестициди (бентазон и пиридат) във и върху зърнени култури, храни от животински произход и някои продукти от растителен произход, включително плодове и зеленчуци
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 86/362/ЕИО на Съвета от 24 юли 1986 г. относно определянето на максимални количества на остатъци от пестициди във и върху зърнени култури (1), в последно изменена с Директива 2002/23/ЕО (2), и по-специално член 10 от нея,
като взе предвид Директива 86/363/ЕИО на Съвета от 24 юли 1986 г. относно определянето на максимални количества на остатъци от пестициди във и върху храни от животински произход (3), последно изменена с Директива 2002/23/ЕО, и по-специално член 10 от нея,
като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци (4), последно изменена с Директива 2002/23/ЕО, и по-специално член 7 от нея,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (5), последно изменена с Директива 2002/37/ЕО (6), на Комисията, и по-специално, член 4, параграф 1, буква е) от нея,
като има предвид, че:
(1)
Съществуващите активни вещества бентазон и пиридат са включени в приложение I към Директива 91/414/ЕИО, съответно към Директиви 2000/68/ЕО (7) и 2001/21/ЕО (8) на Комисията, относно използване като хербициди за третиране на зърнени култури, зеленчуци и фуражи.
(2)
Включването в приложение I към Директива 91/414/ЕИО на тези активни вещества се базира на оценката на представената информация за предложената употреба. Информация, отнасяща се до употребата на тези вещества, е била представена от някои Държави-членки в съответствие с член 4, параграф 1, буква е) от Директива 91/414/ЕИО. Наличната информация е била прегледана и е достатъчна за да позволи определени максималните нива на остатъци от (МНО) да бъдат фиксирани.
(3)
Където не съществуват МНО на Общността или временни МНО, държавите-членки следва да изготвят временни национални МНО в съответствие с член 4, параграф 1, буква е) от Директива 91/414/ЕИО, преди препарати за растителна защита, съдържащи тези активни вещества, да бъдат разрешени за употреба.
(4)
Във връзка с включването в приложение I към Директива 91/414/ЕИО на посочените активни вещества, съответните технически и научни оценки са изготвени и обобщени в доклад преглед на Комисията. Докладите бяха изготвени съответно на 13 юли 2000 г. за бентазон и на 12 декември 2000 г. за пиридат. В докладите се определя норма за допустимото дневна доза (ДДД) на бентазон 0,1 мг/кг,телесно-тегло(тт)/ден и на пиридат 0,036 мг/кг,тт/ден. Ползването от потребителите през целия живот на продукти, третирани с разглежданите активни вещества е проучено и оценено в съответствие с процедурната практика на Общността. Взети са под внимание насоките, публикувани от Световната здравна организация (9) и мнението на Научния комитет по растенията (10) за прилаганата методология. Заключението е, че предложените МНО няма да доведат до надвишаване на допустимите стойности за ДДД.
(5)
По време на оценките и дебатите, предхождали включването на веществото пиридат в приложение I към Директива 91/414/ЕИО, не са отбелязани никакви остри токсични ефекти, налагащи въвеждането на критична референтна доза. За веществото бентазон е установена критична референтна доза респективно 0,25 мг/кг,тт/ден. Съгласно оценките за въздействие от приемане на дози от това вещество, предложените МНО няма да доведат до надвишаване на допустимите стойности за ДДД.
(6)
За да се осигури адекватна защита на потребителите от приемане на остатъчни количества от пестициди във и върху продуктите, при вещества, за които не е получено разрешение, е благоразумно да се въведат временни МНО на по-ниски стойности от тези, аналитично определени за разгледаните продукти, предмет на Директиви 86/362/ЕИО, 86/363/ЕИО и 90/642/ЕИО.
(7)
Задаването на такива временни МНО на равнище Общност не пречи на държавите-членки да установят максимални нива на остатъчни количества в съответствие с член 4, параграф 1, буква е) от Директива 91/414/ЕИО и приложение VI към нея. Приема се, че период от четири години е достатъчен да позволи усъвършенстването на по-нататъшната употреба на въпросните активни вещества. Тогава временните стойности на МНО ще станат постоянни.
(8)
Приложенията към Директиви 86/362/ЕИО, 86/363/ЕИО и 90/642/ЕИО следователно ще бъдат съответно изменени.
(9)
Комисията изпрати проекта на тази директива на Световната търговска организация (СТО). Не са получени никакви забележки от СТО. Възможността за определяне на толеранси за МНО при внос на специфични комбинации от пестициди/зърнени култури ще бъде проучена от Комисията, въз основа на предоставянето на приемливи данни.
(10)
Настоящата директива е изготвена в съответствие с мнението на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
Следните максимални количества на остатъци от пестициди се прибавят към част А на приложение II към Директива 86/362/ЕИО:
Остатъци от пестициди
Максимално количество в мг/кг
„Бентазон, (включително бентазон и неговите съединения 6-ОН- и 8-ОН-бентазон, изразени като бентазон)
0,1 (11) (12)
за зърнени култури
Пиридат (сбор от пиридат, неговите хидролизни продукти CL 9673 (6-chloro-4-hydroxy-3-phenilpyridazin) и хидролизиращите се съединения на CL 9673, изразени като пиридат)
0,05 (11) (12)
за зърнени култури
Член 2
Следните максимални количества на остатъци от пестициди се прибавят към част Б на приложение II към Директива 86/363/ЕИО:
Остатъци от употребата на пестициди
Максимално количество (мг/кг)
За месо, включително мазнини, обработени месни продукти, субпродукти и животински мазнини, изброени в приложение I с код по КН 0201, 0202, 0203, 0204, 0205 00 00, 0206, 0207 изкл. 0208, 0209 00, 0210, 1601 00 и 1602
За мляко и млечни продукти, изброени в приложение I с код по КН: 0401, 0402, 0405 00 и 0406
За черупкови пресни яйца, за птичи яйца и яйчен жълтък, изброени в приложение I с код по КН: 0407 00 и 0408
„Бентазон
0,05 (13) (14)
0,02 (13) (14)
0,05 (13) (14)
Пиридат (сбор от пиридат, неговите хидролизни продукти CL9673(6-chloro-4-hydroxy-3-phenilpyridazin) и хидролизиращите се съединения на CL 9673, изразени като пиридат)
Бъбрек (освен птичи) 0,4 (13)
Други продукти (13) (14)
0,05 (13) (14)
0,05 (13) (14)
Член 3
Максималните количества на остатъци за бентазон и пиридат, както е показано в приложението към настоящата директива, се добавят в приложение II към Директива 90/642/ЕИО.
Член 4
Държавите-членки въвеждат в сила законовите подзаконовите и административните разпоредби, необходими, за да се съобразят с настоящата директива най-късно до 31 декември 2002 г. Те незабавно информират Комисията за това.
Те прилагат тези разпоредби считано от 1 януари 2003 г.
Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.
Член 5
Настоящата директива влиза в сила на двадесетия ден от публикуването ѝ в Официален вестник на Европейските общности.
Член 6
Адресати на настоящата директива са държавите-членки.
Съставено в Брюксел на 17 май 2002 година.

Labels: 0
17
20
6